58 



huller for det meste er opadvendte. Øjnene har 

 ofte en fra Regnbuehinden udgaaende sammen- 

 trækkelig, haandagtig Forlængelse, der strækker 

 sig ned over Pupillen, som den kan dække mer 

 eller mindre. Tænderne er smaa og talrige. To 

 Rygfinner nær Halens Spids. Brystfinnerne stræk- 

 ker sig langs Hovedets Sider til eller næsten til 

 Snudespidsen. Paa hver Siden af Halen er der 

 en langsløbende Hudfold. Oversiden er oftest 

 mer eller mindre tandet. Halepil mangler. Elek- 

 triske Organer forekommer ofte og ligger da i 

 Halen. Æglæggende; Æggene er store, firkantede 

 med tyk, hornagtig Skal med en Forlængelse fra 

 hvert Hjørne (Fig. 27). Hannerne kendes, foruden 

 paa Parringsredskaberne, som oftest tillige paa, at 

 de har et særligt Parti Tænder („Karter", Fig. 36) 

 paa Brystfinnernes Overside samt ofte ogsaa paa 

 Hovedet, og desuden har de ofte spidse Tænder, 

 medens Hunnernes er flade eller stumpe. 



Vanskabninger er ikke sjeldne blandt Rokkerne. De 

 to smaa Rygfinner kan smelte sammen til een. En tredje 

 Rygfinne kan sidde midt paa Ryggen. Halefinnerudimen- 

 tet kan helt mangle. Brystfinnerne kan være mangelfuldt 

 sammenvoksede med Hovedets Sider, saa at Rokken 

 bliver trespidset fortil, eller der kan være en dobbelt 

 Indskæring paa hver Side, og da danner den forreste Del 

 af Brystfinnen paa hver Side af Hovedet en særskilt lille 

 Finne. De ægte Rokker er Genstand for en Del Fiskeri; 

 de anvendes mest kogte, tørrede eller saltede. Da deres 

 Smag minder om Hummer, kan de bruges til Forfalsk- 

 ning af Daasehummer. 



Til Familien hører fire Slægter med henved et halvt 

 Hundrede Arter, der lever saavel i varme som i kolde 



